**PROIECT DIDACTIC**

**Liceul Tehnologic *Alexandru Ioan Cuza,* Slobozia**

**Profesor**: Vasluianu Sorina- Elena

**Data**: mai 2018

**Clasa**: a IX-a C

**Disciplina**: Limba şi literatura română

**Subiectul lecţiei**: Greșeli de exprimare. Pleonasmul. Tautologia. Cacofonia

**Tipul lecţiei**: mixtă

**Scopul**: să utilizeze corect şi adecvat limba română în diverse situaţii de comunicare

**Competențe generale: -**Utilizarea corectă și adecvată a limbii române în receptarea și în producerea mesajelor în diferite situații de comunicare

**Competențe specifice:** -1.1 Utilizarea adecvată a achizițiilor lingvistice în receptarea diverselor texte

 -1.5 Utilizarea corectă și adecvată a formelor exprimării orale și scrise în diverse situații de comunicare

**Obiective operaţionale:** - Să definească noţiunea de pleonasm, tautologie, cacofonie

 -Să identifice în exemple date și în comunicarea orală acest tip de greșeli

 -Să corecteze eventualele greşeli întâlnite

 -Să se exprime corect, nuanțat, evitând greșelile.

**Resurse**:

 **Materiale**: fişe de lucru, dicționare, laptopul, video proiectorul

 **Procedurale**: conversaţia euristică, problematizarea, activitate frontală,

 exercițiile

**Bibliografie**:

Avram, Mioara, *Probleme ale exprimării corecte*, Editura Academiei RSR, București

Dascălu, Doina, *Dicționar de pleonasme*, Editura Vox, București

DEX 2009 – Academia Română, Institutul de Lingvistică Iorgu Iordan, Dicționarul explicativ al limbii române, Ediția a II-a, Univers Enciclopedic, București

**Timp**: 50 minute

**Evaluare**: aprecieri verbale şi notarea unor elevi.

**Desfăşurarea lecţiei**:

1. **moment organizatoric** (verificarea prezenţei elevilor şi notarea absenţelor în catalog;

 asigurarea unei atmosfere adecvate pentru buna desfăşurare a

 orei)

2.**captarea atenţiei** Se discută citatul: *Dacă prima piatră e pusă strâmb, atunci peretele va fi strâmb până sus.* Profesorul întreabă ce pietre trebuie puse la temelia unei case, a unei familii. Li se oferă câteva sugestii: fericire, înţelegere, armonie, etc.

Pornind de la indicaţiile date, li se cere elevilor, folosind fotografiile aduse, să pună câteva *pietre* genealogice în arborele familiei fiecăruia. Li se prezintă ca model, arborele familiei lui Marin Preda.

Se citesc apoi, câteva fragmente din opera deja parcursă *Moromeții* de Marin Preda. Li se cere elevilor să observe stilul fragmentelor și să remarce dacă există greșeli. Sunt întrebați ce tip de greșeli observă și care ar fi rolul lor într-o operă literară.

3. **anunţarea titlului lecţiei şi a obiectivelor operaţionale** (se anunţă titlul lecţiei şi se notează pe tablă; se anunţă obiectivele operaţionale ale lecţiei)

4. **dirijarea învăţării şi obţinerea performanţelor**

A) **Performanţa** la care trebuie să ajungă elevii:

a) **Maximă**: să definească pleonasmul, tautologia, cacofonia; să identifice în exemple date și în comunicarea orală acest tip de greșeli; să corecteze eventualele greşeli întâlnite; să se exprime corect, nuanțat, evitând greșelile de limbă.

b) **Minimă**: să enumere câteva greșeli semantice; să precizeze două caracteristici ale greșelilor semantice.

B) Dirijarea învăţării:

Se va urmări planul:

- se vor citi informaţii teoretice despre pleonasm, tautologie, cacofonie din fişa de lucru;

- se vor nota în caiet ;

- se vor rezolva exerciţiile din fişa de lucru.

5. **evaluarea performanţelor** (Chestionarul din fișa de lucru .)

6. **asigurarea retenţiei şi a transferului** (prezentarea arborelui genealogic şi vizionarea unei secvențe din filmul *Lion- Saroo*)

7. **temă pentru acasă** (exerciţiile din fișa de lucru privind rolul pleonasmului și al tautologiei în operele literare)